


NOTA DE FUNDAMENTARE
la proiectul Regulamentului privind efectuarea investigației
                           
	1. Denumirea sau numele autorului și, după caz, a/al participanților la elaborarea proiectului actului normativ

	 Proiectul Ordinului privind aprobarea Regulamentului privind efectuarea investigației a fost elaborat de Centrul Național pentru Protecția Datelor cu Caracter Personal.  


	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ
Regulamentul privind efectuarea investigației este elaborat în temeiul art. 81 din Legea nr. 195/2024 privind protecția datelor cu caracter personal.
Odată cu adoptarea Legii nr. 195/2024 (publicată în Monitorul Oficial nr. 367-369/574 din 23.08.2024), care urmează să intre în vigoare în 23 august 2026,  a intervenit necesitatea actualizării și armonizării cadrului secundar, inclusiv a procedurilor de investigație, pentru a asigura aplicarea corectă a noilor prevederi legale. 
Proiectul de Regulament are ca scop implementarea prevederilor noii legi în domeniu și a fost elaborat pentru a înlocui cadrul legal anterior și anume Ordinul Directorului Centrului Național pentru Protecția Datelor cu Caracter Personal nr. 25/2024 prin care a aprobat Regulamentul privind controlul legalității prelucrării datelor cu caracter personal . 
Noul Regulament actualizează și detaliază procedurile de investigație, aliniindu-le la prevederile Legii nr. 195/2024, care a intrat în vigoare recent.


	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative


	Actualmente, CNPDCP realizează controlul legalității prelucrării datelor cu caracter personal în baza  Regulamentului privind controlul legalității prelucrării datelor cu caracter personal, apriobat prin Ordinul Directorului CNPDCP nr. 25/2024, act care a fost elaborat în temeiul  art. 26 al Legii 133/2011.
Respectiv, actualul regulament, la data intrării în vigoare a Legii 195/2024 va fi depășit sub aspect procedural; nu va corespunde noilor prevederi ale Legii nr. 195/2024, drept în care necesită înlocuire cu un act normativ mai bine structurat, clar și complet. 
Lipsa unei reglementări interne care să stabilească, sub aspect juridic și instituțional, modul de desfășurare a investigațiilor de către Centru, în corespundere cu art. 81 din Legea nr. 195/2024 privind protecția datelor cu caracter personal, poate genera:
· inconsecvențe în aplicare;
· dificultăți în exercitarea atribuțiilor de control de către inspectori;
· lipsa de predictibilitate pentru persoanele supuse investigației;
· riscul unor vicii de procedură.

Întrucît Legea nr. 195/2024 nu stabilește detaliat condițiile și procedura distinctă pentru fiecare tip de investigație, prin Regulamentul privind efectuarea investigației se stabilește:
· Când și cum se inițiază o investigație la plângere (după examinarea preliminară);
· Când și în ce condiții se inițiază o investigație din oficiu (autosesizare, notificări de încălcare, cooperare internațională, audituri sectoriale);
· Ce termene se aplică și ce acte se emit.

	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi
Capitolul I – Dispoziții generale (pct. 1-3)
· Se stabilește cadrul juridic și instituțional al activității de investigație
· Se confirmă aplicarea definițiilor din Legea nr. 195/2024
Capitolul II – Scopul și condițiile de desfășurare (pct. 4-47)
A. Tipurile de investigații (pct. 4-7):
· La plângere – după finalizarea examinării preliminare, dacă există temeiuri rezonabile de a suspecta o încălcare
· Din oficiu – în baza notificărilor de încălcare a securității, informațiilor din surse publice/mass-media, cooperării internaționale sau sub formă de audituri sectoriale
B. Procedura de inițiere (pct. 8-13):
· Propunerea se face printr-o notă de autosesizare motivată
· Investigația începe la data emiterii dispoziției de inițiere
· Dispoziția nu stabilește încălcarea – aceasta se constată doar prin decizia finală
· Se respectă termenele de prescripție (art. 72 din Legea nr. 195/2024)
· Se poate dispune limitarea temporară sau interdicția asupra prelucrării
C. Desfășurarea investigației (pct. 15-26):
· Prioritate: solicitarea documentației direct de la persoana supusă investigației
· Obligația de cooperare a operatorului/persoanei împuternicite
· Necooperarea constituie factor agravant la individualizarea amenzii
· Audieri: în scris sau verbal, cu consemnare în proces-verbal
· Înregistrare audio cu informarea prealabilă și aducerea la cunoștință a răspunderii penale (art. 352¹ Cod Penal)
· Dreptul de a solicita gratuit orice documente și informații, fără a putea fi invocat secretul bancar, fiscal, comercial, medical etc. (excepție – secretul profesional al avocatului)
D. Protecția comunicării avocat-client (pct. 27, 44):
· Comunicările cu avocatul în scopul apărării nu pot fi folosite ca probă
· Dacă nu se dovedește caracterul protejat, documentele se sigilează și se ridică
· Directorul CNPDCP decide în regim de urgență asupra caracterului protejat
E. Investigația cu ieșirea la fața locului (pct. 28-47):
· Se efectuează doar când documentația este insuficientă
· Se desfășoară de minim doi inspectori, în baza unei delegații
· Conținutul minim al delegației este detaliat (pct. 31)
· Accesul în domiciliul/reședința persoanei fizice fără consimțământ – doar cu mandat judecătoresc
· Se desfășoară între orele 09:00-17:00, cu posibilitate de continuare după acest program doar cu acordul persoanei
· Constatările se consemnează în proces-verbal al investigației la fața locului
· Procesul-verbal se întocmește în două exemplare, se semnează de toți inspectorii și de reprezentantul controlat
Capitolul III – Drepturile și obligațiile subiecților (pct. 48-52)
A. Drepturile inspectorilor (pct. 49):
· Acces la toate datele, informațiile, documentele, sistemele de evidență, echipamentele
· Acces în orice spații și încăperi
· Audieri și înregistrare audio/video
· Solicitarea sprijinului MAI și implicarea experților
B. Obligațiile inspectorilor (pct. 50):
· Informarea persoanei despre drepturi și obligații
· Prezentarea delegației
· Efectuarea investigației conform legii
C. Drepturile persoanei supuse investigației (pct. 51-52):
· Copia delegației
· Prezentarea de probe și explicații
· Asistența avocatului
Capitolul IV – Termenul și perfectarea rezultatelor (pct. 53-58)
Termene:
· Investigația: până la 6 luni, prelungibil motivat cu câte o lună, dar nu mai mult de 12 luni
· Proiectul de decizie: în 30 de zile de la ultima acțiune
· Termen de obiecții: 30 de zile de la comunicarea proiectului
· Decizia finală: în 30 de zile de la obținerea obiecțiilor sau expirarea termenului
Suspendarea procedurii (pct. 56):
· Când decizia depinde de un act/operațiune preliminară a altei autorități sau de o procedură pendinte
Conținutul deciziei (pct. 57):
· 11 elemente obligatorii, inclusiv descrierea faptelor, temeiul legal, măsurile corective, sancțiunile, termenul de atac
Capitolul V – Comunicarea actelor (pct. 59-63)
· Prioritate pentru comunicarea electronică, dacă este acceptată
· Comunicare la adresa poștală/domiciliu/sediu
· Refuzul de primire nu împiedică valabilitatea comunicării
· Confirmarea recepționării documentului electronic
Capitolul VI – Sancțiunile (pct. 64-68)
Tipuri de sancțiuni:
· Avertisment
· Amendă pecuniară
Măsuri corective (pct. 65):
· Obligarea respectării cererilor persoanei vizate
· Asigurarea conformității
· Informarea persoanei vizate despre încălcare
· Limitarea/restricționarea/ștergerea datelor
· Retragerea certificărilor
· Suspendarea fluxurilor de date către țări terțe
Executare și contestare:
· Termen de executare: până la 6 luni
· Contestare directă în instanță, fără procedură prealabilă
Capitolul VII – Executarea deciziilor (pct. 69-70)
· Obligația de informare în scris a Centrului despre măsurile întreprinse
· Urmărirea executării de către Serviciul executare din cadrul Direcției generale Investigații

Elemente noi: 
Auditurile sectoriale ca formă distinctă de investigație din oficiu ;
Limitarea temporară sau interdicția prelucrării până la decizia finală
Evidența electronică a investigațiilor – consemnarea obligatorie a datelor de identificare a cazurilor
Necooperarea ca factor agravant la individualizarea sancțiunii 
Înregistrarea audio a audierilor – procedura detaliată, informarea prealabilă, răspunderea penală pentru falsul în declarații
Procesul-verbal de examinare a probelor electronice/pe suporturi 
Protecția comunicării avocat-client – interdicția folosirii ca probă; procedura de sigilare/desigilare; decizia directorului în regim de urgență 
Dreptul de acces la dosar – inclusiv posibilitatea de a efectua notițe și copii/fotocopii, conform Codului administrative
Mandatul judecătoresc – procedura detaliată pentru accesul în domiciliul/reședința persoanei fizice fără consimțământ 
Proiectul de decizie – procedura de comunicare cu acordarea unui termen de 30 de zile pentru obiecții; suspendarea termenului de investigație pe perioada respectivă 
Suspendarea procedurii – în cazul dependenței de un act/operațiune a altei autorități sau de o procedură pendinte 
Comunicarea electronică prioritară – dacă este adecvată și acceptată de participant 
Măsuri corective extinse – lista exhaustivă, inclusiv retragerea certificărilor, suspendarea fluxurilor de date
Urmărirea executării deciziilor – atribuită Serviciului executare din cadrul Direcției generale Investigații

Respectiv, Regulamentul privind efectuarea investigației aduce îmbunătățiri semnificative față de actul normativ anterior, printre care:
· Proceduri clare și detaliate pentru toate etapele investigației;
· Garanții procesuale sporite pentru persoanele supuse investigației;
· Instrumente moderne de investigare (înregistrări audio/video, probe electronice, comunicare digitală);
· Protecția efectivă a drepturilor fundamentale (confidențialitatea avocat-client, accesul la dosar);
· Coerență cu Codul administrativ și cu practica autorităților europene de protecție a datelor;
· Eficiență operațională prin reglementarea clară a termenelor, a suspendărilor și a executării deciziilor.

	3.2. Opțiunile alternative analizate și motivele pentru care acestea nu au fost luate în considerare
În procesul de elaborare a noului Regulament privind efectuarea investigației, au fost analizate mai multe opțiuni alternative în vederea identificării soluției optime pentru reglementarea activității de control a Centrului Național pentru Protecția Datelor cu Caracter Personal.
Menținerea cadrului normativ actual, cu ajustări minore ale unor articole, fără o revizuire substanțială a conținutului nu a fost posibilă din motiv că  Regulamentul nr. 25/2024 era fundamentat pe vechea Lege nr. 133/2011, care a fost abrogată integral prin Legea nr. 195/2024. Respectiv, există discrepanțe între competențele nou-introduse de Legea nr. 195/2024 și procedurile prevăzute în vechiul act cum ar fi investigațiile din oficiu, auditurile sectoriale, protecția comunicării avocat-client, mandatul judecătoresc care nu puteau fi remediate prin ajustări punctuale. Aceste riscuri de aplicare neunitară și interpretări divergente ale prevederilor legale pot creea ineficiență operațională reieșind din practica aplicării vechiului regulament.
Transpunerea directă a unui regulament de investigație adoptat de o autoritate de supraveghere dintr-un stat membru UE sau a unui ghid al Comitetului European pentru Protecția Datelor (EDPB) creează diferențe semnificative între sistemul administrativ al Republicii Moldova și cel al statelor UE (procedura administrativă, termene, modalități de comunicare, căi de atac).
Totodată, prevederile Codului administrativ al Republicii Moldova impun cerințe procedurale specifice care nu sunt reglementate în modelele europene, fiind necesar a fi  adaptat la particularitățile instituționale ale CNPDCP (structură, resurse, competențe delegate). Reglementările UE sunt adesea mai generale și se bazează pe norme-cadru, lăsând detaliile procedurale la nivelul fiecărui stat membru.
Mai mult, în Legea nr. 195/2024 (ex. art. 81) există  prevederi specifice care necesită o transpunere fidelă în procedura națională, din care motiv apare riscul necorelării cu legislația conexă aplicabilă în Republica Moldova.

Concluzionând cele expuse, analiza opțiunilor alternative a evidențiat că singura soluție viabilă este adoptarea unui Regulament unic, detaliat și comprehensiv, aprobat prin ordin al directorului Centrului Național pentru Protecția Datelor cu Caracter Personal. Această opțiune:
· este conformă legii (art. 81 din Legea nr. 195/2024);
· asigură securitatea juridică și previzibilitatea pentru toate părțile implicate;
· răspunde tuturor lacunelor normative identificate în vechiul Regulament;
· oferă un instrument modern, coerent și eficient pentru desfășurarea investigațiilor;
· permite armonizarea cu standardele europene, adaptată la specificul sistemului administrativ al Republicii Moldova;
· poate fi actualizat cu ușurință, fără a necesita un parcurs legislativ complex.


	4. Analiza impactului de reglementare 

	4.1. Impactul asupra sectorului public

	Proiectul va avea un impact pozitiv asupra activității Centrului Național pentru Protecția Datelor cu Caracter Personal prin instituirea unor proceduri clare, uniforme și previzibile de desfășurare a investigațiilor. Regulamentul va contribui la creșterea eficienței activității de supraveghere și control, la reducerea riscului de erori procedurale și la consolidarea capacității instituționale de aplicare a prevederilor Legii nr. 195/2024 privind protecția datelor cu caracter personal.

	4.2. Impactul financiar și argumentarea costurilor estimative

	Proiectul nu instituie obligații noi pentru operatorii și persoanele împuternicite de operator, ci detaliază procedurile de investigație prevăzute de Legea nr. 195/2024. Regulamentul contribuie la sporirea predictibilității și transparenței activității de supraveghere, oferind persoanelor supuse investigației garanții procedurale clare și posibilitatea exercitării efective a drepturilor procesuale.

	4.3. Impactul asupra sectorului privat

	Proiectul nu instituie obligații noi pentru operatorii și persoanele împuternicite de operator, ci detaliază procedurile de investigație prevăzute de Legea nr. 195/2024. Regulamentul contribuie la sporirea predictibilității și transparenței activității de supraveghere, oferind persoanelor supuse investigației garanții procedurale clare și posibilitatea exercitării efective a drepturilor procesuale.

	4.4. Impactul social
Proiectul are un impact social pozitiv prin consolidarea mecanismelor de protecție a drepturilor și libertăților fundamentale ale persoanelor vizate. Prin eficientizarea activității de investigație și asigurarea respectării legislației privind protecția datelor cu caracter personal, se contribuie la creșterea încrederii publicului în mecanismele de supraveghere și în prelucrarea legală a datelor cu caracter personal.
4.4.1. Impactul asupra datelor cu caracter personal
Proiectul Regulamentului privind efectuarea investigației reglementează procedura de exercitare a competențelor de investigare ale Centrului Național pentru Protecția Datelor cu Caracter Personal, în conformitate cu prevederile Legii nr. 195/2024 privind protecția datelor cu caracter personal.
În procesul desfășurării investigațiilor, CNPDCP poate prelucra date cu caracter personal în scopul examinării plângerilor, verificării respectării legislației privind protecția datelor cu caracter personal, constatării eventualelor încălcări, aplicării măsurilor corective și sancțiunilor, precum și monitorizării executării deciziilor adoptate.
Categoriile de date cu caracter personal care pot fi prelucrate includ, după caz: date de identificare ale persoanelor fizice (nume, prenume, date de contact, funcție), date conținute în documentele și informațiile prezentate în cadrul investigației, date aferente corespondenței și comunicărilor cu participanții la procedură, precum și alte categorii de date necesare stabilirii circumstanțelor relevante ale cauzei, inclusiv categorii speciale de date cu caracter personal, în măsura în care acestea sunt indispensabile pentru exercitarea atribuțiilor legale ale Centrului.
Proiectul nu instituie noi temeiuri juridice pentru prelucrarea datelor cu caracter personal și nu extinde categoriile de date care pot fi prelucrate, ci reglementează exclusiv modalitatea procedurală de exercitare a competențelor de investigație prevăzute de lege. Eventualele restricții ale drepturilor persoanelor vizate se aplică numai în limitele și condițiile prevăzute de Legea nr. 195/2024 și de alte acte normative aplicabile, atunci când exercitarea acestor drepturi ar putea compromite desfășurarea investigației, constatarea încălcărilor sau exercitarea atribuțiilor de supraveghere ale Centrului.
În vederea prevenirii accesului neautorizat, utilizării abuzive, divulgării sau transferului ilegal al datelor cu caracter personal, Regulamentul instituie garanții procedurale și organizatorice, inclusiv: accesul la date exclusiv în limitele competențelor legale ale inspectorilor, obligativitatea respectării confidențialității informațiilor obținute în cadrul investigației, protecția comunicărilor dintre avocat și client, evidența și documentarea acțiunilor procesuale, precum și aplicarea măsurilor tehnice și organizatorice de securitate prevăzute de legislația în domeniul protecției datelor cu caracter personal.
Centrul Național pentru Protecția Datelor cu Caracter Personal, în calitate de operator, prelucrează datele în exercitarea atribuțiilor sale legale de autoritate de supraveghere. Datele cu caracter personal vor fi stocate pe durata necesară realizării scopurilor pentru care au fost colectate, inclusiv pe durata desfășurării investigației, a procedurilor de contestare și a termenelor de arhivare prevăzute de legislația privind evidența și păstrarea documentelor.
Riscurile potențiale pentru drepturile și libertățile persoanelor vizate sunt asociate accesului la un volum semnificativ de informații și documente în cadrul investigațiilor, inclusiv posibilității prelucrării unor categorii speciale de date cu caracter personal. Aceste riscuri sunt diminuate prin existența unui temei legal expres pentru prelucrare, limitarea prelucrării la ceea ce este necesar pentru atingerea scopurilor investigației, aplicarea măsurilor de securitate corespunzătoare, respectarea principiilor de protecție a datelor și posibilitatea exercitării căilor de atac prevăzute de lege.

4.4.2. Impactul asupra echității și egalității de gen

Normele propuse se aplică în mod egal tuturor persoanelor și entităților supuse investigațiilor, contribuind la asigurarea respectării principiului egalității de tratament.

	4.5. Impactul asupra mediului
Nu se aplică

	4.6. Alte impacturi și informații relevante

	 Nu se aplică

	5. Compatibilitatea proiectului actului normativ cu legislația UE 

	5.1. Măsuri normative necesare pentru transpunerea actelor juridice ale UE în legislația națională

	Proiectul nu transpune acte juridice ale Uniunii Europene. Acesta este elaborat pentru punerea în aplicare a prevederilor art. 81 din Legea nr. 195/2024 privind protecția datelor cu caracter personal, lege prin care a fost realizată transpunerea cadrului european în domeniul protecției datelor

	5.2. Măsuri normative care urmăresc crearea cadrului juridic intern necesar pentru implementarea legislației UE

	 Nu este aplicabil.


	6. Avizarea și consultarea publică a proiectului actului normativ

	 Proiectul va fi supus procedurilor de avizare și consultare publică în conformitate cu Legea nr. 239/2008 privind transparența în procesul decizional și Legea nr. 100/2017 cu privire la actele normative. Proiectul va fi publicat pe pagina web oficială a CNPDCP și pe platforma particip.gov.md, iar recomandările recepționate vor fi examinate și valorificate, după caz.


	7. Concluziile expertizelor

	 Proiectul urmează a fi supus expertizei juridice și, după caz, expertizei anticorupție, în conformitate cu legislația în vigoare.

	8. Modul de încorporare a actului în cadrul normativ existent

	 Adoptarea ordinului nu necesită modificarea sau abrogarea altor acte normative. Ordinul va constitui actul administrativ prin care se pun în aplicare art. 81 din Legea nr. 195/2024.

	9. Măsurile necesare pentru implementarea prevederilor proiectului actului normativ

	Implementarea prevederilor Regulamentului va fi asigurată de către Centrul Național pentru Protecția Datelor cu Caracter Personal, prin subdiviziunile responsabile de desfășurarea activităților de investigație și monitorizare a respectării legislației privind protecția datelor cu caracter personal.
 Monitorizarea aplicării Regulamentului va fi realizată în cadrul activității curente a Centrului, prin evaluarea modului de desfășurare a investigațiilor, respectarea termenelor procedurale, aplicarea măsurilor dispuse și executarea deciziilor adoptate. Eficiența actului normativ va putea fi apreciată inclusiv prin reducerea riscului de vicii procedurale, sporirea predictibilității procedurilor de investigație și consolidarea capacității instituționale de exercitare a atribuțiilor de supraveghere prevăzute de Legea nr. 195/2024 privind protecția datelor cu caracter personal.






DIRECTOARE ADJUNCTĂ     			       Angela COLOMIICENCO


    NOTA   DE   FUNDAMENTARE   la   proiectul   Regulamentului privind efectuarea investigației                                

1.   Denumirea   sau   numele   autorului   ș i,   după   caz,   a /al   participan ț ilor   la   elaborarea   proiectului   actului   normativ  

  Proiectul Ordinului privind aprobarea Regulamentului privind efectuarea investigației  a  fost elaborat de Centrul Național pentru Protecția Datelor cu Caracter Personal.      

2.   Condi ț iile   ce   au   impus   elaborarea   proiectului   actului   normativ  

2.1.   Temeiul   legal   sau ,   după   caz ,   sursa   proiectului   actului   normativ   Regulamentul privind efectuarea investigației este elaborat în temeiul   art. 81 din Legea  nr. 195/2024 privind protecția datelor cu caracter personal.   Odată cu a doptarea Legii nr. 195/2024 (publicată în Monitorul Oficial nr. 367 - 369/574  din 23.08.2024) , care urmează să intre în vigoare în 23 august 2026,    a  intervenit necesitatea   actualizării și armonizării cadrului secundar, inclusiv a procedurilor de investigație, pentru a  asigura aplicarea corectă a noilor prevederi legale.    Proiectul de   Regulament   are ca scop implementarea prevederilor noii legi în domeniu   și  a  fost  elaborat   pentru a înlocui cadrul legal anterior și anume Ordinul Directorului Centrului  Național pentru Protecția Datelor cu Caracter Personal nr. 25/2024   prin   care a aprobat  Regulamentul privind controlul legalității prelucrării datelor cu caracter personal   .    Noul Regulament actualizează și detaliază procedurile de investigație, aliniindu - le la  prevederile Legii nr. 195/2024, care a intrat în vigoare recent.    

2.2.   Descrierea   situa ț iei   actuale   ș i   a   problemelor   care   impun   interven ț ia,   inclusiv   a  cadrul ui   normativ   aplicabil   ș i   a  deficien ț el or /lacunel or   normative    

Actualmente, CNPDCP realizează controlul legalității prelucrării datelor cu caracter  personal în baza  Regulamentului privind controlul legalității prelucrării datelor cu caracter  personal, apriobat prin Ordinul Directorului CNPDCP nr. 25/2024, act care a  fost elaborat în  temeiul     art. 26 al Legii 133/2011.   Respectiv, actualul regulament, la data intrării în vigoare a Legii 195/2024 va fi depășit  sub aspect procedural; nu va corespunde noilor prevederi ale Legii nr. 195/2024, drept  î n care  necesit ă   înlocuire cu un act normativ mai bine structurat, clar și complet.    Lipsa unei  reglement ări   intern e   care să stabilească, sub aspect juridic și instituțional,  modul de desfășurare a investigațiilor de către Centru,  în corespundere cu   art. 81 din Legea nr.  195/2024 privind protecția datelor cu caracter personal,  poate  gener a:   –   inconsecvențe în aplicare;   –   dificultăți în exercitarea atribuțiilor de control de către inspectori;   –   lipsa de predictibilitate pentru persoanele supuse investigației;   –   riscul unor vicii de procedură.     Întrucît   Legea nr. 195/2024 nu stabilește detaliat condițiile și procedura distinctă pentru  fiecare tip de investigație, prin Regulamentul privind efectuarea investigației se stabilește:   –   Când și cum se inițiază o investigație   la plângere   (după examinarea preliminară);   –   Când și în ce condiții se inițiază o investigație   din oficiu   (autosesizare, notificări de  încălcare, cooperare internațională, audituri sectoriale);   –   Ce termene se aplică și ce acte se emit.  

